KAMART บวก 3 วันราคาพุ่ง 11% โบรกชี้เทคนิคฟื้น ลุ้นวิ่งแนวต้าน 5.90 บ.
KAMART ปรับตัวขึ้นต่อเนื่อง 3 วันราคาพุ่ง 11% ราคาแตะ 5.55 บ. โบรกชี้สัญญาณเทคนิคฟื้นตัว วางแนวรับ 5.35 บ. แนวต้าน 5.90 บ.
KAMART บวก 3 วันราคาพุ่ง 11% ราคาแตะ 5.55 บ. โบรกชี้สัญญาณเทคนิคฟื้นตัว วางแนวรับ 5.35 บ. แนวต้าน 5.90 บ.
21 ก.ย. 2565

ผู้สื่อข่าวรายงานว่า วันนี้ (21 ก.ย.65) ราคาหุ้นบริษัท คาร์มาร์ท จำกัด (มหาชน) หรือ KAMART ล่าสุด ณ เวลา 11:54 น. อยู่ที่ระดับ 5.55 บาท บวก 0.20 บาท หรือ 3.74% สูงสุดที่ระดับ 5.70 บาท ต่ำสุดที่ระดับ 5.35 บาท ด้วยมูลค่าซื้อขาย 63.88 ล้านบาท ทั้งนี้ราคาหุ้น  KAMART ปรับตัวขึ้น 3 วันติด นับตั้งแต่ราคาหุ้นอยู่ที่ระดับ 5 บาท เมื่อวันที่ 16 ก.ย.65 หรือคิดเป็นการปรับตัวขึ้น 11%
โดย บล.ซีจีเอส-ซีไอเอ็มบี (ประเทศไทย) ระบุในบทวิเคราะห์ (21 ก.ย.65) แนะนำ “ซื้อ” หุ้น KAMART โดยมีแนวรับที่ 5.35 บาท และ 5.25 บาท เพื่อคาดหวังการปรับตัวเพิ่มขึ้นไปทดสอบแนวต้านที่ 5.90 บาท และ 6.40 บาท เป็นจุดขายทำกำไร  STOP LOSS ถ้าราคาหุ้นปิดต่ำกว่า 5.05 บาท
โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่เพิ่มขึ้นต่อเนื่อง หลังจากปรับตัวเพิ่มขึ้นทะลุผ่านแนวต้านของรูปแบบสามเหลี่ยมขึ้นไปได้ ทำให้แนวโน้มหลักยังมีโอกาสปรับตัวเพิ่มขึ้นต่อเนื่อง ส่วน MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นเคลื่อนไหวเหนือแนวโน้มลง RSI ปรับตัวเพิ่มขึ้นเหนือระดับ 60